મુંબઈઃ અમિતાભ બચ્ચનના શો 'કેબીસી'માં બિહારનો ટિકિટ કલેક્ટર સોમેશ કુમાર ચૌધરી આવ્યો હતો. રેલવેમાં કામ કરનાર સોમેશ પોતાના જ ડિપાર્ટમેન્ટ સાથે જોડાયેલા સવાલનો સાચો જવાબ આપી શક્યો નહોતો. જોકે, છ સવાલમાં જ બધી જ લાઈફ લાઈનનો ઉપયોગ કરી નાખનાર સોમેશે 25 લાખ રૂપિયા જીત્યા છે. સોમેશ હજી પણ ગેમમાં છે અને તે બીજા દિવસે પણ હોટ સીટ પર જોવા મળશે. મંગળવાર(ચાર સપ્ટેમ્બર)ના રોજ ' કેબીસી'ની એક્સપર્ટ હતી રીચિ અનિરૂદ્ધ. તે ટીવી જર્નાલિસ્ટ છે.